Missatge: La valeriana (valeriana officinalis) és una planta l'arrel de la qual té propietats medicinals. Té activitat sedant, espasmolítica, antimicrobiana i cardiovascular. Se'n fan infusions. Jo a vegades en prenc per dormir millor (quan tinc intenció d'anar a dormir aviat per exemple i descansar bé, o després d'un pont de quatre dies de festa ). Doncs bé, el fet és que en tenia una mica en un pot. La tenia dins una bosseta de plàstic i aquesta dins un pot. L'havia comprada en una paradeta d'aquestes de carrer, el mes d'octubre passat. I avui em disposava a fer-me'n una infusió i me l'he trobada tota plena de bitxos. El pot estava ben tancat o sigui que havien de provenir de la pròpia rel. Per la forma recordaven a una marieta però molt més petita i de color marró. No semblaven tenir massa son, al contrari, es movien bastant decidides. Òbviament he llençat tot el pot al vàter. I això. Algú sap si és normal que passi això, quin tipus d'animal és i si es pot fer alguna cosa perquè no torni a passar? Pot ser que l'hagi guardada massa temps? Pot ser que el problema sigui la bossa de plàstic? que s'hagués de treure d'allà i posar-la directa al pot per exemple... Aviam si algú m'il·lumina... i no us agafeu el fil en conya que és una cosa una sèria...

Resposta: Com una marieta però marró i més xicoteta? Tenia moltes més taques? Potser siga una Subcoccinella. I tranquil, les marietes no fan res. Més bé, són beneficioses per a nosaltres (tampoc cal menjar-se-les! ) fins al punt que s'empren com a control biològic de plagues (s'alimenten de pugons, cotxinilles i altres insectes q fan malbé els cultius) i potser hi duia un posta a les fulles.